hotchpotch/miracl-hf-unified huggingface dataset:
Tieteessä tapahtuu
Tieteessä tapahtuu on Tieteellisten seurain valtuuskunnan julkaisema aikakauslehti, joka julkaisee tutkimukseen ja tiedepolitiikkaan liittyviä artikkeleita, keskustelupuheenvuoroja ja kirja-arvosteluita. Lehti on perustettu vuonna 1983, ja se ilmestyy nykyään kuusi kertaa vuodessa 7 300 kappaleen painoksena.
Lehden päätoimittajana on toiminut vuodesta 2007 Ilari Hetemäki. Hänen edeltäjänsä, Jan Rydmanin, johdolla TSV:n monistetusta jäsentiedotteesta tuli vuonna 1988 lehti, jossa julkaistiin jäsenseurojen tilaisuuksissa pidettyjä esitelmiä sekä tiedeuutisia. 1990-luvun puolivälin jälkeen lehti laajentui nykyisenkaltaiseksi, ja siitä tuli keskustelufoorumi, jossa tiedeyhteisön jäsenet käyvät väittelyä tutkimuksesta ja tiedepolitiikasta.
"Tieteessä tapahtuu" on tullut tunnetuksi esseistisestä esitystavasta: se antaa asiantuntija-artikkeleilleen, samoin kuin kirja-arvioille ja keskustelupuheenvuoroille, tarvittaessa useita sivuja palstatilaa. Lehden visuaalinen ilme on hyvin pelkistetty, ja kuvitus käsittää lähinnä taulukoita ja kaavioita.
Lehdestä ilmestyy myös verkkoversio. Lähes kaikki numerot alkaen numerosta 7/1996 ovat vapaasti luettavissa lehden kotisivuilla.
Pustulosis palmoplantaris
Pustulosis palmoplantaris eli PPP on krooninen kämmenten ja jalkapohjien ihotauti. Oireet ovat tyypillisesti symmetrisesti esiintyviä kutisevia tai polttelevia märkärakkuloita, joita ei esiinny muualla kehossa.
PPP:n syntymekanismia ei tunneta täysin. Taudilla epäillään olevan yhteys psoriasikseen, mutta sen on katsottu olevan erillinen tauti. Naiset sairastuvat PPP:n miehiä useammin. Tauti puhkeaa tyypillisesti keski-ikäiselle tupakoijalle ja on harvinainen lapsilla. Sairaus ei ole tarttuva.
PPP reagoi huonosti paikallishoitoihin kuten kortisonivoiteisiin. Tehokkaimpia hoitoja ovat kuuriluontoisesti nautitut retinoidit ja siklosporiini. Taudin luonnollinen kulku on kuitenkin aaltomainen, ja oireet saattavat helpottaa väliaikaisesti ilman hoitoakin.
Pokémon Mystery Dungeon
Pokémon Mystery Dungeon on Pokémon -videopelisarja, johon kuuluu tällä hetkellä kuusi versiota: "Red Rescue Team" ja "Blue Rescue Team" sekä "Explorers of Time", "Explorers of Darkness" ja "Explorers of Sky" sekä "Gates To Infinity" ja "Super Mystery Dungeon". Pelit Blue, Time, Darkness ja Sky on tarkoitettu Nintendo DS:lle ja Red Game Boy Advancelle. Pelisarjan viides versio, "Gates To Infinity", ja kuudes versio, "Super Mystery Dungeon", julkaistiin Nintendo 3DS:lle.
Red ja Blue -peleissä pelaaja huomaa muuttuneensa Pokémoniksi, ja hän saa kuulla ensimmäiseltä tapaamaltaan Pokémonilta maailman joutuneen kaaoksen valtaan. Pelaaja päättää muodostaa pelastusryhmän tapaamansa Pokémonin kanssa, pelastaakseen kaaoksen takia pulaan jääneitä Pokémoneja ja selvittääkseen kuinka muuttua takaisin ihmiseksi. Vastassa ovat niin "Mystery Dungeoneissa" tavattavat villit Pokémonit, kuin myös vastustava pelastusryhmä, "Team Meanies", jonka muodostavat Gengar, Ekans ja Medicham. Tarinan edessä pelastusryhmään liittyy lisää Pokémoneja, joilla kaikilla pääsee läpipeluun jälkeen pelaamaan. Mystery Dungeon on myös ensimmäinen Pokémon-peli, jossa selviää mitä Pokémonit todella puhuvat.
Time, Darkness ja Sky -peleissä pelaaja löytää itsensä rantaan ajautuneena ja Pokémoniksi muuttuneena. Hän muodostaa tapaamansa Pokémonin kanssa seikkailijaryhmän, joka etsii erilaisia esineitä apua tarvitseville Pokémoneille sekä yrittää saada kiinni varas-Grovylen, joka on varastanut Ajan rattaita ("Time Gears"), jotka pitävät ajan liikkeessä. Kaiken muun ohella pelaaja myös yrittää selvittää, mitä hänelle tapahtui ja mistä hänen kokemansa oudot välähdykset tulevasta johtuvat. Matkaa hidastavat niin villit Pokémonit kuin kilpaileva seikkailijaryhmä, "Team Skull", jonka muodostavat Skuntank, Koffing ja Zubat.
Uusi Pokemon Mystery Dungeon, "Pokémon Mystery Dungeon: Gates To Infinity", julkaistiin vuonna 2013 Nintendo 3DS:lle. Peli eroaa aiemmista Mystery Dungeon -peleistä siten, että pelimaailma ja -hahmot ovat täysin kolmiulotteisia. Lisäksi pelaaja voi nyt myös vapaasti valita oman Pokémon-hahmonsa kumppaninsa hahmon lisäksi. Vaihtoehtoina toimivat Pikachu, Axew, Oshawott, Tepig ja Snivy.
Peli alkaa pelaajan näkemästä unesta, jossa tuntematon ääni pyytää häntä pelastamaan Pokémon-maailman. Tämän jälkeen pelaaja huomaa muuttuneensa Pokémoniksi, ja ajautuu salaperäisen portin kautta Pokémon-maailmaan, jossa hän putoaa alas taivaalta, ja tapaa Pokémon-kumppaninsa. Kumppanin haave on pystyttää Quagsirelta ostamalleen maa-alalle "Pokémon-paratiisi", jossa kaikki Pokémonit voivat asua ja elää yhdessä vailla huolia. Pelaaja auttaa kumppaniaan "Mystery Dungeonien" läpikäymisessä, niin kumppaninsa unelman auttamiseksi kuin saamansa hätäviestin tarkoituksen selvittämiseksi.
Pokémon Mystery Dungeon -sarjan uusin osa, Super Mystery Dungeon, julkaistiin maailmanlaajuisesti vuosien 2015 ja 2016 aikana Nintendo 3DS:lle. Se sisältää kaikki julkaisunsa aikaan ollutta 720 Pokémonia.
Protoavis
Protoavis texensis (”Texasin ensimmäinen lintu”) on sukupuuttoon kuollut lintulaji, joka saattaa olla ensimmäinen fossiloitunut lintu.
Protoavista kuvaillaan noin 30 senttimetrin korkuiseksi linnuksi, joka eli Texasin alueella 225–210 miljoonaa vuotta sitten. Vaikka se eli 75 miljoonaa vuotta ennen "Archaeopteryxiä" on protoavikselle oletettu hyvin lintumainen luuranko. Protoavis on rakennettu uudestaan lihansyöjälintuna, jolla on terävät hampaat ja silmät pään etupuolella, mikä viittaa siihen että se ehkä saalisti hämärässä tai pimeässä. Sillä oli vain pienet mahdollisuudet lentämiseen, mutta se ehkä pystyi lentämään ylös puihin.
Moiset olettamukset todistaisivat sitä, että protoavis oli oikeasti olemassa. Monet biologit epäilevät sen olemassaoloa muun muassa sen vuoksi, että kun laji löydettiin vuonna 1984, monen yksilön luut olivat kaikki sekaisin toistensa kanssa. Tämä saattaa johtua äkillisen tulvan aiheuttamista kuolemista. Löydön tehnyt Sankar Chatterjee oli vakuuttunut, että kaikki luut kuuluivat yhdelle tietylle lajille. Kuitenkaan kovin monia osia ei löydetty ja jotkut tahot epäilevät protoavisin olevan kokoelma monia eläimiä.
Jos protoavis todella oli olemassa se herättäisi monia kysymyksiä siitä, miten linnut kehittyivät dinosauruksista.
RapidShare
RapidShare oli ilmainen tiedostonjakopalvelu, jonka palvelua ylläpitävä yhtiö toimi Saksasta käsin ja sen rahoitus tuli Googlen AdSense-palvelusta ja sivuston maksavilta asiakkailta. Palvelu lopetti toimintansa 31. maaliskuuta 2015.
Rapidshare oli ilmainen palvelu, johon kuka tahansa pystyi lähettämään alle 200 megatavun kokoisia tiedostoja ilman rekisteröitymistä. Lähetyksen jälkeen lähettäjälle annettiin URL-osoite, joka kertoi lataussivun, josta kuka tahansa osoitteen tietävä pystyi lataamaan tiedoston. Jonotusaika riippui kysynnästä ja edellisten latausten määrästä samaan IP-osoitteeseen. Rekisteröityminen ja maksaminen toivat useita etuja, kuten usean latauksen samaan aikaan, jonon ohittamisen sekä mahdollisuuden keskeyttää ja aloittaa lataus uudestaan. Palvelussa ei ollut mahdollista etsiä tiedostoja, vaan kaikki tiedostot tuli ladata annetun osoitteen kautta.
Vaikka RapidSharen kautta ei voinut etsiä lähetettyjä tiedostoja, yleisluontoisia hakukoneita kuten Google tai erikoistuneita hakukoneita pystyi käyttämään jaettujen tiedostojen etsimiseen.
24. helmikuuta 2012 Rapidshare aloitti rekisteröimättömien käyttäjien latausten nopeuksien rajoittamisen maksiminopeuteen 30 kb/s Megaupload-sivuston saamasta negatiivisesta julkisuudesta ja sulkemisesta johtuen. Suuremman nopeuden sai vain hankkimalla maksullisen RapidPro-tilin. Nopeusrajoitus loppui lokakuussa 2012.
Palmyra
Palmyra on rauniokaupunki Syyrian keskiosan aavikolla.
Palmyra oli tärkeä kaupunki antiikin aikana. Se sijaitsi keitaalla 215 km koilliseen Damaskoksesta ja 120 km lounaaseen Eufratilta. Palmyra oli tärkeä karavaanien levähdyspaikka. Kaupungin kreikkalainen nimi on käännös aramean kielisestä nimestä Tadmor joka tarkoittaa "palmupuuta". Tadmur () on nykyään pieni kaupunki Palmyran raunioiden lähettyvillä.
Palmyra oli Rooman valtakunnasta itsenäisyyttä havittelevan Palmyran valtakunnan pääkaupunki. Sen valtakuntaan kuuluivat Syyria, Palestiina, Egypti ja suuri osa Vähästä-Aasiasta. Palmyraa hallitsi tuolloin aluksi Septimius Odenathus, mutta hänen kuolemansa jälkeen valtakuntaa hallitsi kuningatar Zenobia ja hänen poikansa Vaballathus. Aurelianus valtasi Palmyran vuonna 272.
Palmyra on Unescon maailmanperintökohde.
Toukokuussa 2015 ääri-islamistinen Isis valtasi Palmyran ja tuhosi elokuussa 2015 siellä sijaitsevan muinaisen Baalshaminin temppelin ja oli tuhonnut jo aiemmin muita kaupungin rakennuksia ja taideaarteita. Elokuun lopussa tuhottiin myös osa Baalin temppelistä. Paikallisen asukkaan mukaan valtava räjähdys vahingoitti temppeliä merkittävästi. Ennen Syyrian sisällissotaa alueella vieraili vuosittain noin 150 000 turistia. Syyrian joukot valtasivat Palmyran takaisin maaliskuussa 2016 Venäjän ilmaiskujen tukemina. Mutta joulukuun alussa Isis hyökkäsi kaupunkiin ylivoimalla ja valtasi kaupungin takaisin. Syyrian armeija valtasi kaupungin pääosan takaisin 2.-7. maaliskuuta 2017, muutta Isis jäi yhä lähistöille.
Mustelma
Mustelma (eli verenpurkauma tai sinelmä) on iskun tai paineen vaikutuksesta ihoon syntyvä tumma alue. Pienet ihonalaiset verisuonet katkeavat, vaikkei haavaa synnykään ja sisäinen verenvuoto näkyy iholla mustana tai sinisenä jälkenä. Pienet mustelmat paranevat ilman erityistä hoitoa, joskin kylmät, kosteat sidokset nopeuttavat paranemista ja lievittävät kipua. Luunmurtumaan liittyy usein mustelma.
Itse mustelman syntyminen ei vie montaa minuuttia, mutta ajan kuluessa se alkaa vaihtaa väriä.
Mustelmien värimuutos johtuu siitä, että verihyytymän hemoglobiinissa hemimolekyyli hajoaa hemioksygenaasi-entsyymin vaikutuksesta ensin biliverdiiniksi (vihreä) ja siitä edelleen bilirubiiniksi (keltainen).
Åmsele
Åmsele on taajama Vindelnin kunnassa Västerbottenissa, Pohjois-Ruotsissa. Kylään on matkaa Uumajasta 100 kilometriä ja 50 kilometriä Lyckselestä.
Åmselen pinta-ala on 82 hehtaaria ja väkiluku oli 209 vuonna 2000. Ensimmäiset asukkaat kylään tulivat vuonna 1737. Suurimmillaan se oli 1960-luvulla. Nykyään kylässä on koulu, vanhustentalo, ruokakauppa ja huoltoasema. Kylässä on joitakin pienyrityksiä, mutta tuloja hankitaan myös maa- ja metsätaloudesta.
3. heinäkuuta 1988 Åmselessa tapahtui kolmoismurha, josta Juha Valjakkala tuomittiin myöhemmin elinkautiseen vankeuteen.
Dwight Yorke
Dwight Eversley Yorke (s. 3. marraskuuta 1971 Canaan, Tobago) on trinidadtobagolainen jalkapalloilija, joka pelasi lähes koko uransa Englannin Valioliigassa edustaen Aston Villaa, Manchester Unitedia, Blackburn Roversia, Birminghamia ja Sunderlandia. Pelipaikaltaan hän oli hyökkääjä.
Yorke siirtyi vuonna 1989 Aston Villaan 120 000 punnan siirtosummalla. Hän pelasi seurassa yhdeksän vuotta, jona aikana nousi Englannin Valioliigan parhaiden hyökkääjien joukkoon. Vuonna 1996 Aston Villa ylsi Englannin liigacupin loppuotteluun. Elokuussa 1998 Manchester United hankki Yorken 12,6 miljoonalla punnalla. Yorke pelasi Unitedissa 133 ottelua tehden 59 maalia. Hän voitti joukkueen kanssa kolme peräkkäistä Valioliigan mestaruutta sekä kaudella 1998–1999 triplan voitettuaan Valioliigan mestaruuden, FA Cupin sekä Mestarien liigan. Samalla kaudella Yorke voitti Valioliigan maalikuninkuuden.
Vuonna 2002 Yorke siirtyi Blackburn Roversiin, sillä United oli hankkinut Ruud van Nistelrooyn ja Yorken peliaika oli käynyt vähiin. Kahden Blackburnissa vietetyn kauden jälkeen hän siirtyi vuonna 2004 Birminghamiin. Huhtikuussa 2005 hän siirtyi Australian A-Leaguen Sydneyyn. Sydneyssä hän pelasi keskikenttäpelaajana. Kesällä 2006 Yorke siirtyi Sunderlandiin, jossa pelasi kesään 2009 asti.
Yorke toimi Trinidad ja Tobagon jalkapallomaajoukkueen kapteenina. Hän lopetti kansainvälisen uransa vuonna 2001, mutta teki paluun Saksan MM-kisojen 2006 karsintoihin. Hän pelasi maajoukkueessa 72 ottelua tehden 19 maalia.
Yorke on saanut kuuluisuutta seurusteltuaan brittiläisen mallin Jordanin kanssa. He erosivat ennen kuin heidän lapsensa syntyi. Tobagossa sijaitseva Dwight Yorke Stadium on nimetty Yorken kunniaksi.
Savonlinnan hiippakunta
Savonlinnan hiippakunta oli Suomen evankelis-luterilaisen kirkon hiippakunta vuosina 1897–1925.
Kun tarve uudelle hiippakunnalle tuli 1890-luvulla, Suomessa oli vain kolme hiippakuntaa: Turussa, Porvoossa (josta piispanistuin myöhemmin siirtyi Tampereelle) ja Kuopiossa (myöhemmän Oulun hiippakunnan edeltäjä). Uuden piispanistuimen paikaksi povattiin Viipuria, mutta Savonlinna sai sen poliittisista syistä: sitä pidettiin sijainniltaan keskeisempänä, ja venäläistämisvaaran arveltiin olevan siellä vähäisempi kuin Viipurissa tai Sortavalassa.
Keisarillinen asetus hiippakunnan perustamisesta annettiin 1895, ja uusi hiippakunta aloitti toimintansa 1897. Piispankirkkona oli Savonlinnan tuomiokirkko. Piispanistuin siirrettiin Viipurin hiippakunnalle 1925, josta se siirrettiin sotien jälkeen Mikkelin hiippakunnalle 1945.
Entinen tuomiokapitulin talo on nykyään asuintalona.
Vietnamin lippu
Vietnamin lippu otettiin käyttöön 30. marraskuuta 1955, jolloin siitä tuli silloisen Pohjois-Vietnamin lippu. Vuosina 1945–1955 lippu oli samanlainen, mutta siinä oli suurempi tähti. Lippu jäi käyttöön Pohjois- ja Etelä-Vietnamin yhdistyttyä Vietnamin sosialistiseksi tasavallaksi.
Lipun sivujen suhteet ovat 2:3. Sen keskellä oleva viisisarkainen tähti symboloi Vietnamin Kommunistisen puolueen valtaa. Tähden viisi sakaraa edustavat työläisiä, talonpoikia, sotilaita, älymystöä ja kauppiaita. Punainen tausta kuvaa vallankumousta ja siinä vuodatettua verta.
Lipun suunnitteli kommunistivallankumouksellinen Nguyen Huu Tien.
Crimson
Crimson on metalliyhtye Sentencedin kuudes studioalbumi. Se julkaistiin Century Media -levy-yhtiön kautta 11. tammikuuta 2000, ja sijoittui Suomen virallisella albumilistalla parhaimmillaan ensimmäiseksi. Kappaleesta "Killing Me, Killing You" julkaistiin single ja kuvattiin musiikkivideo. Kyseinen musiikkivideo on myös bonusmateriaalina albumin uusintapainoksessa.
Albumin kappaleiden sanoitukset lähes jokaisessa kappaleessa liittyvät itsemurhaan ja kuolemaan, ja albumin yleissävy on melankolinen. __notoc__
Turun arkkihiippakunta
Turun arkkihiippakunta on yksi Suomen evankelis-luterilaisen kirkon yhdeksästä hiippakunnasta ja Suomen arkkipiispan hiippakunta. Turun arkkihiippakunta perustettiin Suomen ensimmäisenä hiippakuntana 1276. Hiippakunnassa on nykyisin 54 seurakuntaa, jotka on jaettu viiteen rovastikuntaan. Hiippakunnalla on kaksi piispaa. Uutena 
piispana aloitti tammikuussa 2011 Kaarlo Kalliala, sen jälkeen kun Kari Mäkinen siirtyi arkkipiispaksi. Hiippakunnan tuomiokapituli sijaitsee Turussa ja sen piispankirkko on Turun tuomiokirkko. Hiippakunnan alue on pitkälti samanlainen kuin entisen Turun ja Porin läänin.
Piikkihäntäagamat
Piikkihäntäagamat eli piikkihäntäliskot ("Uromastyx") on agamien heimoon kuuluva liskosuku, joka on kotoisin Afrikasta ja Lähi-idän alueelta. Suvun liskojen levinneisyysalue ulottuu Marokosta Egyptiin, Keski-Afrikkaan ja Lähi-itään.
Piikkihäntäliskot ovat suuria tai keskikokoisia aavikkoeläimiä. Ne ovat kaikkiruokaisia (omnivoreja), jotka syövät poikasena paljon hyönteisiä. Aikuisena niiden ravinto vaihtuu siemeniin, kukkakasveihin, hedelmiin ja lehtiin. Ne syövät myös kasvien kuivuneet osat. Piikkihäntäagamien kuono on lyhyt ja pää leveä. Ne ovat päiväeläimiä, ja pysyvät öinä ja epäsuotuisina vuodenaikoina kaivamissaan koloissa tai kallionhalkeamissa. Suvun liskoilla on nimensäkin mukainen piikkisuomuinen häntä, jolla ne tukkivat kolonsa suuaukon levätessään. Piikkihäntäagama on tumma lähtiessään liikkeelle aamupäivällä, mutta sen väri vaalenee auringossa. Se ottaa aurinkoa kallion huipulla, jolloin sen on helppo havaita vihollinen. Liskot kasvavat noin 30-senttisiksi.
Piikkihäntäagamat kuuluvat nykyään agamien heimon Uromastycinae-alaheimoon. Ne luettiin aiemmin alaheimoon Leiolepidinae yhdessä "Leiolepidus"-suvun perhosliskojen kanssa. Myöhempien tutkimusten perusteella molemmat alaheimot saattavat muodostaa omat heimonsa.
Piikkihäntäagamien kolme entistä lajia luetaan nykyään omaan "Saara"-sukuunsa. Piikkihäntäagamiin katsotaan, lähteestä riippuen, kuuluvan 13–20 lajia. Tässä jakoa Reptile Databasen mukaan:
Gros ventre
Gros ventre (ranskaksi ”suuri vatsa”) on kuolemassa oleva arapahon murre, jonka SIL International luokittelee arapaho-kielten alaryhmään kuuluvaksi kieleksi (muut ovat arapaho ja nawathinehena). Gros ventreä puhuu muutama gros ventre -heimoon kuuluva vanhus Fort Belknapin intiaanireservaatissa Montanassa, Yhdysvalloissa .
Gros ventren erikoisuutena on, että miehet ja naiset lausuvat sitä eri tavalla: naiset käyttävät "k"-äännettä kun taas miehet käyttävät "tj" ja "ch" -äänteitä. Nuoret, jotka ovat opiskelleet kieltä, eivät ole kuitenkaan käyttäneet enää sukupuolisia murre-eroja kielessään, joten tämä erityispiirre on häviämässä vaikka kieli säilyisikin elinvoimaisena.
Plotopteridae
Plotopteridae on sukupuuttoon kuollut heimo lentokyvyttömiä merilintuja lahkosta Suliformes. Ne olivat merimetsojen ja suulien sukulaisia ja kehittyivät samankaltaisiksi pingviinien kanssa. Heimo eli pohjoisella Tyynellämerellä, kaukana etelän pingviineistä. Tästä syystä niitä on joskus kutsuttukin pohjoisen pallonpuoliskon pingviineiksi, vaikkeivat ne olleet läheistä sukua niille. Uudemmat tutkimukset ovat kuitenkin osoittaneet että plototeridien hartiavyö, eturaajat ja rintalasta erosivat pingviineistä merkittävästi, so comparisons in terms of function may not be very accurate.
Näiden lintujen fossiileja on löydetty Kaliforniasta, Washingtonista, Brittiläiseltä Kolumbialta ja Japanista. Niiden koko vaihteli suurikokoisesta merimetsosta (kuten tyrskymerimetso) parin metrin pituuteen. Siivet olivat lyhyet ja sopivat enemmän sukeltamiseen ja ohjailuun (kuten pingviinien ja sukupuuttoon kuolleen siivettömänruokin). Lajin luuranko oli käärmekaulan tapainen ja pääkallo kuin suulan.
"Plotopteridae"-heimon aikaisin laji "Phocavis maritimus" eli eoseenin keskivaiheilla, mutta useimmat heimon lajeista elivät mioseenin keskellä, minkä jälkeen ne luultavasti kuolivat sukupuuttoon. Samaan aikaan kuolivat jättipingviinit, ja hylkeiden sekä delfiinien määrä lisääntyi. Tästä on päätelty, että merinisäkkäiden lisääntyminen johti Plotopteridae-heimon kuolemaan, vaikka tätä ei ole virallisesti tarkastettu.
Michel Tournier
Michel Tournier (19. joulukuuta 1924 Pariisi, Ranska – 18. tammikuuta 2016 Choisel, Ranska) oli ranskalainen kirjailija.
Michel Tournierin kehitykseen vaikuttivat merkittävästi saksalainen kirjallisuus ja katolinen usko. Myöhemmin hän löysi ranskalaisen filosofin Gaston Bachelardin ajatusmaailman. Vuosina 1956–1968 Tournier toimi erilaisissa tehtävissä Plon-kustantamossa, eritoten hän käänsi saksankielistä kirjallisuutta. Radio Francen toimittajana hän oli vastuussa valokuvauksesta kertovasta "La chambre noire" -ohjelmasta.
Michel Tournier asui Choiselissa Yvelinesin departementissa. Hän osallistui aktiivisesti Gallimard-kustantamon toimintaan uusien kirjaehdokkaiden lukijana ja kommentoijana.
Vuonna 1967 Michel Tournier vastaanotti Ranskan akatemian suuren kirjallisuuspalkinnon teoksesta "Vendredi ou les Limbes du Pacifique" ("Perjantai eli Tyynen meren kiirastuli"). Vuonna 1970 hän sai Goncourt-kirjallisuuspalkinnon romaanista "Le Roi des aulnes" ("Keijujen kuningas").
Michel Tournier valittiin Académie Goncourtin jäseneksi 1972, vuonna 1993 Tournier sai Goethe-mitalin ja 1997 hänet promovoitiin Lontoon yliopiston kunniatohtoriksi.
Ensimmäisen romaaninsa "Perjantai" Tournier julkaisi 43-vuotiaana vuonna 1967. Romaani on muunnelma Daniel Defoen "Robinson Crusoen" tarinasta. Vuonna 1970 Tournier julkaisi toisen teoksensa "Keijujen kuningas" ("Le Roi des aulnes"). "Kolmen kuninkaan kumarrus" ("Gaspar, Melchior et Balthazar") ilmestyi vuonna 1980, ja Tournierin ura oli huipussaan.
Romaanien lisäksi Tournier kirjoitti esseitä, novelleja, proosarunoja, matkakirjan "Le Vagabond immobile" (1984) ja nuortenkirjoja. Vuonna 1977 ilmestyi Tournierin kirjallinen omaelämäkerta "Le vent paraclet". Hän muokkasi esikoisromaaninsa "Perjantain" uudelleen lapsille nimellä "Robinson ja Perjantai".
Tournier hyödynsi romaaneissaan paljon myyttejä ja vanhoja taruja, mutta tarkasteli niitä uudesta, tuoreesta näkökulmasta.
Musta silmä
Mustalla silmällä tarkoitetaan mustelmaa silmän ympärillä. Pieni, ei kuitenkaan itse silmässä vaan sen ympärillä oleva vamma paranee itsestään muutamassa päivässä. Silmäkulmaan kohdistunut isku saa herkästi silmäluomen muuttumaan mustaksi. Silmiin kohdistunut isku ei välttämättä johda mustaan silmään, vaan iskun täytyy olla tarpeeksi kova.
Marton Taiga
Marton Taiga, oikealta nimeltään Martti Erik Hjalmar Löfberg, (5. maaliskuuta 1907 Helsinki – 24. helmikuuta 1969 Järvenpää) oli suomalainen kirjailija. Hänet tunnetaan yhtenä tuotteliaimmista suomalaisista viihdekirjailijoista ja Outsiderin ohella Suomen kuuluisimpia dekkari- ja seikkailukirjailijoita. Taigan tunnetuin hahmo on komisario William J. Kairala. Taiga käytti myös salanimiä "M. Levä", "L. Martin" ja "Margot Lagarto".
Taiga teki ensimmäiset tarinansa "Lukemista Kaikille" -lehteen. Yhteensä hän kirjoitti noin 1 500 kertomusta lehdille "Lukemista Kaikille", "Jännityslukemisto", "Seikkailukertomuksia" ja "Yllätyslukemisto" 1928–1941. Taigan ensimmäinen kirja, 1920-luvun Afganistanista kertova romaani "Mustan lipun ritarit" ilmestyi 1937. Sen päähenkilö on kapteeni Korte, jonka komppania joutuu jatkuviin kähinöihin ”Pohjoisen” valtion tukemien kapinallisten kanssa. Yhteensä Taiga teki noin 60 kirjaa ja oli 1930- ja 1940-luvun suosituimpia suomalaisia viihdekirjailijoita.
Julkisuutta Taiga vältteli. Talvi- ja jatkosotaan hän osallistui vääpelinä.
Nawathinehena
Nawathinehena on kieli tai murre, jonka SIL International luokittelee arapaho-kielten alaryhmään kuuluvaksi kieleksi (muut ovat arapaho ja gros ventre). Kieli on kuollut eli sillä ei ole yhtään tunnettua puhujaa. Sitä puhui arapahoihin kuulunut nawathinehena-heimo.
The Funeral Album
The Funeral Album on metalliyhtye Sentencedin kahdeksas ja viimeinen studioalbumi. Albumi julkaistiin Century Media -levy-yhtiön kautta 25. toukokuuta 2005, ja sijoittui Suomen virallisella albumilistalla parhaimmillaan ensimmäiseksi. Kappaleesta "Ever-Frost" julkaistiin single ja kuvattiin musiikkivideo. Albumin kansitaide on yhtyeen rumpalin Vesa Rannan käsialaa.
Albumin kappaleet noudattavat sanoituksiltaan tuttua linjaa itsemurhan, kuoleman ja melankolian parissa, mutta kertoo samalla tarinan hautajaissaattueesta Sentencedin viimeisellä matkalla. Albumi alkaa uhmakkaasti, aivan kuten Sentencedin alkutuotantokin ja sisältää yhden death metal -kappaleen, "Where Water Falls Frozen". Tämän jälkeen saapuu kuolema ja "Lower the Flags" käskee laskemaan liput puolitankoon. Lopuksi kappaleessa "End of the Road" tullaan tien päähän, ja Sentencedin hautajaiset alkavat. __notoc__
Levyn aloitusraidalla "May Today Become the Day" kuullaan kappaleen väliosassa lusikoiden, paineilman, jääkaapin ja saksien ääniä.
Kaksoisruokolehdykkäsoittimet
Kaksoisruokolehdykkäsoittimet ovat puhallinsoittimia, joiden ääni muodostuu ilman ja paineen muodostamasta värähtelystä ruokolehdyköiden välissä. Ruo'ot saadaan jättiruoko ("Arundo donax") nimisestä heinäkasvista jota kasvaa Välimeren ympäristössä. Kaksoisruokolehdykät, eli "röörit" soittaja valmistaa useimmiten itse sitomalla ne yhteen siihen kehitetyllä tekniikalla. Niitä valmistaa myös joukko ammattilaisia sekä tehdään syntettisistä materiaaleista.
Nykysoittimista kaksoisruokolehdykkäsoittimia ovat oboe, oboe d’amore, englannintorvi ja fagotti. Muinaissoittimista muun muassa skalmeija on tämäntyyppinen soitin.
Princess Alice
Princess Alice oli Thamesjoella tapahtuvia huviristeilyitä varten rakennettu siipiratasalus. Alus oli laskettu vesille vuonna 1865 nimellä "Bute", ja se siirtyi London Steamship Companylle vuonna 1866, jolloin se sai nimekseen "Princess Alice". Alus tuhoutui yhteentörmäyksessä Thamesjoella 3. syyskuuta 1878, jolloin aluksen 700 matkustajasta yli 600 menehtyi.
Syyskuun kolmannen päivän iltana "Princess Alice" oli rutiininomaisella "Moonlight Trip" -huviristeilyllä Swan-laiturilta Gravesendiin, Sheernessin ja takaisin. Lipun hinta oli kaksi šillinkiä. Risteilylle osallistui satoja lontoolaisia, joista monet olivat vierailulla Gravesendin Rosherville Gardensissa.
Alkumatka oli tapahtumaköyhä, kuten myös paluumatkan alku. Illalla kello 19:40 alus oli North Woolwichin laiturin näköpiirissä, jossa osan matkustajista oli tarkoitus poistua laivasta. Tällöin "Princess Alicen" miehistö havaitsi hiililaiva "Bywell Castlen".
Viisi kertaa "Princess Alicea" suurempi, 890 tonnin "Bywell Castle" oli matkalla tyhjänä kuivatelakalta hakemaan uutta hiililastia. Aluksen kapteenina oli kapteeni Harrison, ja aluksen komentosillalla oli kokenut Thamesjoen luotsi.
Komentosillalta kapteeni Harrison havaitsi "Princess Alicen" kulkevan "Bywell Castlen" aiotun reitin poikki. "Bywell Castlen" kurssia muutettiin siten, että se sivuuttaisi "Princess Alicen" tämän peränpuolelta. "Princess Alicen" kapteenia tämä kurssinmuutos hämmästytti, ja hän muutti myös oman aluksensa kurssia, jolloin hänen aluksensa joutui suoraan "Bywell Castlen" kurssille.
Kun kapteeni Harrison "Bywell Castlen" komentosillalla huomasi risteilyaluksen odottamattoman kurssinmuutoksen, hän määräsi koneet täysillä taakse. Tällöin oli jo kuitenkin liian myöhäistä, ja "Bywell Castle" törmäsi "Princess Alicen" tyyrpuurinpuoleiseen kylkeen, aivan siipirattaan etupuolelle. Risteilyalus katkesi keskeltä kahteen osaan ja upposi neljässä minuutissa, ja sen matkustajat joko jäivät loukkuun uppoavaan alukseen tai joutuivat veden varaan. Höyrylaiva "Duke of Teck" yritti turhaan auttaa veden varaan joutuneita.
1870-luvulla Thamesjoki oli kaikkea muuta kuin puhdasvetinen joki. Törmäysalueen lähialue oli raskaan teollisuuden aluetta, jossa tehtaiden jätteet sekä kaupungin viemärivedet laskettiin puhdistamattomana suoraan jokeen. Vain tuntia ennen törmäystä jokeen oli laskettu 27 tonnia viemärivettä Tripcock Pointissa 1,5 kilometrin päässä onnettomuuspaikasta.
Vedestä pelastettiin eri lähteiden mukaan 69–170 ihmistä. Heistä suurin osa kuitenkin menehtyi. Kun aluksen rungon puolikkaat nostettiin, hylyn sisältä löytyi sadoittain ruumiita pakkautuneina ulosmenoteiden läheisyyteen. Suurinta osaa menehtyneistä ei koskaan tunnistettu, ja heidät on haudattu joukkohautaan Woolwichin hautausmaalle.
Julkisuudessa "Bywell Castlen" kapteeni Harrisonia syytettiin katastrofista, mutta "Princess Alicen" mukana menehtynyt kapteeni Grinstead todettiin lopulta syylliseksi tapaukseen, koska oli ohjannut aluksensa "Bywell Castlen" reitille.
Kailas
Kailasvuori (sanskritiksi: कैलाश पर्वत, "Kailāśa parvata"; tiibetiksi: གངས་རིན་པོ་ཆེ, "Gangs Rin-po-che", ’lumien jalokivi’; kiinaksi: 冈仁波齐峰, "Gāngrénbōqí fēng") on 6 714 metriä korkea vuori Länsi-Tiibetissä, Manasarowar- ja Rakshastaljärvien pohjoispuolella. Vuorelta saavat alkunsa jotkin Aasian pisimmistä joista, muun muassa Indus, Sutlej ja Brahmaputra. Kailas on neljän eri uskonnon – hindulaisuuden, buddhalaisuuden, jainalaisuuden ja bönin – pyhä vuori.
Vuori on suosittu matkailu- ja pyhiinvaelluskohde. Pyhiinvaeltajat uskovat, että kiertämällä vuoren kerran ympäri voi vapautua kaikista synneistä.
Donatella Versace
Donatella Versace (s. 2. toukokuuta 1955 Reggio di Calabria) on italialainen muotisuunnittelija ja liikenainen. Hän on edesmenneen veljensä Gianni Versacen perustaman Versacen muotitalon pääsuunnittelija ja varajohtaja. Hän on myös yksi muotitalon suurimpia yksittäisiä omistajia ja omistaa 20 prosenttia sen osakekannasta. Hänen tyttärensä Allegra omistaa puolet.
Donatellalla ja hänen entisellä aviomiehellään, yhdysvaltalaisella Paul Beckillä on kaksi lasta: tytär Allegra (s. 30 kesäkuuta 1986) ja poika Daniel Versace (s. 1989).
Prinssi
Prinssi on eräs ylhäisaristokraatin nimitys. Yleisesti prinssillä tarkoitetaan monarkin poikaa. Prinssi voi tarkoittaa myös muuta hallitsijan lähisukulaista, tai kaukaisempaakin sukulaista (esimerkiksi Saudi-Arabian prinssit, joita on yli tuhat henkilöä). Kansainvälisessä käytännössä prinsseiksi kutsutaan niitä kuninkaallisia ja ruhtinaallisia joilla ei ole hallinnassaan muodollista eikä todellista ruhtinaskuntaa tai joita ei ole kruunattu ruhtinaaksi. Tyypillisesti prinssi on myös hallitsevan kuningattaren puolison arvonimi. Prinssin naispuolinen vastine on prinsessa. Kuninkaan puolisosta käytetään kuitenkin nimitystä kuningatar.
Sana prinssi tulee latinan sanasta princeps. Prinssi ei ole suomen kielessä koskaan hallitsijan nimitys, joten sanasta muissa kielissä johdetut nimikkeet käännetään suomen kielessä ruhtinaaksi, esimerkiksi Niccolò Machiavellin "Il Principe" -kirjan suomennos "Ruhtinas" tai Monacon ruhtinaskunnan hallitsijat ("Prince de Monaco").
Kruununprinssi on prinssi, joka perii vallan, kun hänen isänsä, joka on kuningas tai äitinsä, joka on hallitseva kuningatar, kuolee. Yleensä kruununprinssi on hallitsijan vanhin poika. 
Prinssipuoliso on yleinen nimitys tai asema naishallitsijan puolisolle.
Ratkeava ryhmä
Ryhmäteoriassa ratkeavalla ryhmällä tarkoitetaan ryhmää, jonka jonkin kertaluvun derivaattaryhmässä on vain yksi alkio. Yhtäpitävästi voidaan määritellä, että ryhmä on ratkeava, jos sillä on normaalijono, jonka kompositiotekijät ovat Abelin ryhmiä. Ratkeavuus on saanut nimensä Évariste Galois’n polynomiyhtälöiden ratkeavuutta koskevasta työstä (ks. Abelin–Ruffinin lause). Galois osoitti, että jokaiseen polynomiyhtälöön liittyy yksikäsitteinen ryhmä, jota nykyään kutsutaan tämän polynomin Galois’n ryhmäksi ja että tämän ryhmän ratkeavuus on yhtäpitävää polynomiyhtälön tietyntyyppisten juurien olemassaololle ("polynomin ratkeavuus").
Osoitetaan, että kaksi edellä esitettyä määritelmää ovat todella yhtäpitävät. Oletetaan aluksi, että ryhmä "G" on ratkeava ensimmäisen määritelmän mielessä. Eräs derivaattaryhmien perusominaisuus on se, että "H"' on "H":n (aito tai epäaito) normaali aliryhmä, eli formula_1 kaikilla ryhmillä "H". Näin ollen ratkeavuuden ensimmäisen määritelmän nojalla saadaan formula_2 jollain "n", missä siis "G" on "G":n kertalukua "k" oleva derivoitu ryhmä. Saatu jono on "G":n kompositiojono ja sen tekijät "G/G" ovat derivaattaryhmien perusominaisuuksien nojalla Abelin ryhmiä. Siispä ensimmäisestä määritelmästä seuraa toinen.
Oletetaan sitten, että ryhmä "G" on ratkeava toisen määritelmän mukaan, jolloin siis on olemassa normaalijono formula_3, jolla tekijät "A/A" ovat Abelin ryhmiä. Tässä kohtaa hyödynnetään taas yhtä derivaattaryhmien perustavanlaatuisista ominaisuuksista, nimittäin sitä, että jos mielivaltaisen ryhmän "H" aliryhmä "F" on normaali ja tekijäryhmä formula_4 on Abelin ryhmä, niin "H"' on "F":n aliryhmä. Tätä tietoa käyttäen nähdään, että "G' ≤ A". Aliryhmärelaatiot säilyvät ryhmiä derivoitaessa formula_5, joten tästä seuraa myös "G ≤ A", "G ≤ A" ja niin edelleen. Lopulta saadaan "G ≤ A" = {1}. Siispä "G" = {1}, eli "G" ratkeava myös ensimmäisen määritelmän mielessä. Näin ollen määritelmät ovat yhtäpitävät.
Kolmioepäyhtälö
Matematiikassa kolmioepäyhtälö on lause, jonka mukaan kolmion sivun pituus on vähintään kolmion kahden muun sivun pituuden erotuksen itseisarvo ja korkeintaan yhtä suuri kuin kahden muun sivun pituuden summa.
Kolmioepäyhtälö on voimassa monissa avaruuksissa, kuten reaaliluvuilla, euklidisissa avaruuksissa, Lp-avaruuksissa ja sisätuloavaruuksissa. Se esiintyy myös monissa matemaattisen ja funktionaalianalyysin määritelmissä, kuten esimerkiksi normiavaruuden ja metrisen avaruuden määritelmässä.
Normiavaruudessa "V" kolmioepäyhtälö on muotoa
Siten vektoreiden summan normi on enintään samojen vektoreiden normien summa.
Reaaliluvut muodostavat normiavaruuden, missä normina on itseisarvo, joten kaikille reaaliluvuille "x" ja "y" on voimassa
Kolmioepäyhtälö on hyödyllinen matemaattisessa analyysissä arvioimaan kahden luvun summan suuruutta. Myös summan alarajalle saadaan arvio. Tätä nimitetään toisinaan käänteiseksi kolmioepäyhtälöksi. Sen mukaan kaikilla reaaliluvuilla "x" ja "y" on voimassa
Nämä voidaan yhdistää, jolloin saadaan
Jos metrisessä avaruudessa "M" on annettu metriikka "d", on kolmioepäyhtälö muotoa
Seuraavat kolmioepäyhtälön seuraukset ovat usein hyödyllisiä. Ne antavat alarajoja ylärajojen sijasta:
Tämän mukaan siis normi ||–||, samoin kuin metriikka "d"("x", –), ovat 1-Lipschitz, ja siten jatkuvia.
Katso myos Cauchyn–Schwarzin epäyhtälö.
Tavallisessa Minkowskin avaruudessa kolmioepäyhtälön suunta kääntyy:
Esimerkkinä tästä on suppean suhteellisuusteorian kaksosparadoksi.
Music Has the Right to Children
Music Has the Right to Children oli ensimmäinen kaupallisesti julkaistu albumi skottilaiselta elektronista musiikkia esittävältä Boards of Canada -duolta. Se julkaistiin Euroopassa 20. huhtikuuta ja Yhdysvalloissa 20. elokuuta 1998. Muutama albumin kappale esiintyi myös 1996 julkaistulla omakustannelevyllä "Boc Maxima", jota painettiin vain 50 kappaletta.
Vitiligo
Vitiligo eli valkopälvi on pigmenttihäiriö, joka aikaansaa ihon oman väriaineen eli melaniinin paikoittaisen katoamisen. Tämän vuoksi iholle ilmestyy vaaleita, auringossa ruskettumattomia alueita. Syytä vitiligon syntymiseen ei ole täysin onnistuttu selvittämään, mutta sen on arveltu liittyvän autoimmuuni-, perintö- ja ympäristötekijöiden vaikutusten yhdistelmään. Vitiligo ei ole tarttuvaa, eikä sillä ole ihon väriaineen puuttumisen lisäksi muita fyysisiä oireita. Vitiligoa esiintyy noin yhdellä prosentilla väestöstä, sekä naisilla että miehillä. Suomessa vitiligoa arvioidaan olevan noin 70 000–80 000 ihmisellä.
Vitiligo puhkeaa usein alle 20-vuotiaana. Iholle ilmestyy vaaleita läiskiä, jotka saattavat joko laajeta tai palautua ajan myötä normaalin ihon väriseksi. Vitiligon laajenemista on vaikea ennustaa. Iho saattaa jäädä myös pysyvästi täplikkääksi. Ilman pigmenttiä olevia ihoalueita voi olla muutamia, tai niitä voi olla kaikkialla vartalossa. Pigmentin häviäminen voi vaikuttaa myös vaalentavasti hiusten ja karvoituksen väriin.
Vitiligoa esiintyy tavallisimmin kasvoissa, käsissä, kainaloissa, nivusissa, sukupuolielimissä ja navan ympärillä sekä raajojen hankausalueilla, kuten kyynärpäissä ja polvissa. Vitiligon esiintymisalueet sijaitsevat usein vartalolla symmetrisesti. Pigmentin puuttumisen vuoksi vitiligo-alueet palavat auringossa herkästi, joten ne on suojattava ultraviolettisäteilyltä vaatteilla tai aurinkovoiteella.
Vitiligoa esiintyy myös eläimillä.
Vitiligo ei yleensä vaadi hoitoa, koska sillä ei tavallisesti ole fyysisiä haittavaikutuksia. Mikäli siitä aiheutuu potilaalle henkistä haittaa, kuten häpeää tai itsetunnon menetystä, voidaan vitiligo-täpliä peittää meikeillä, itseruskettavilla aineilla tai muilla kosmeettisilla menetelmillä.
Vitiligon pysyvää poistamista voidaan yrittää voide- tai valohoidolla sekä ihonsiirrolla. Vitiligoon ei kuitenkaan ole olemassa varmuudella tehoavaa hoitomenetelmää. Joissakin tapauksissa vitiligo saattaa parantua myös itsestään.
Saarela (täsmennyssivu)
Saarela tarkoittaa seuraavia:Saarela on myös seuraavien henkilöiden sukunimi:
Halvaus
Halvaus eli paralyysi tarkoittaa yhden tai useamman lihasryhmän toiminnan täydellistä pysähtymistä. Halvauksen aiheuttavia sairauksia on laaja joukko. Tavallisimpia halvauksen aiheuttajia (ei yleisyysjärjestyksessä) ovat aivoinfarkti, ohimenevä aivoverenkiertohäiriö, polyneuropatiat, MS-tauti, hermopinne, aivoverenvuoto, aivokasvaimet, hermojuurivaurio (esimerkiksi iskiaksen takia), sydänhalvaus ja selkäydinvamma. Muita mahdollisia halvauksen aiheuttajia ovat muun muassa ALS-tauti, Guillain-Barrén oireyhtymä, polio sekä erilaiset tapaturmat.
Osa halvauksen aiheuttamista tiloista voi korjaantua.
Leatherman
Leatherman on tuotemerkki ja nimitys monitoimityökalusarjalle, jonka omistaa Leatherman Tool Group.
Timothy Leatherman kehitti ja patentoi ensimmäisen monitoimityökalunsa prototyypin 1980. PST (Pocket Survival Tool) tuli ensimmäisenä Leatherman-työkaluna markkinoille 1983.
Leatherman-sarjan työkalut ovat yleensä noin 10 senttiä pitkiä, muutaman sentin paksuisia ja levyisiä metallista valmistettuja työkaluja, joihin on yhdistetty tyypillisesti veitsi, pihdit sekä ruuvimeisseli. Muita tyypillisiä toimintoja ovat muun muassa sakset, sekä tölkinavaaja. Kaikki alatyökalut on yhdistetty toisiinsa. Leatherman-työkalulle on tyypillistä myös kokoontaitettava rakenne säilytystä varten sekä nahkainen vyöhön liitettävä säilytyskotelo.
The Chronic
The Chronic on Dr. Dren ensimmäinen sooloalbumi, se julkaistiin vuonna 1992. Ennen soolouraa hän oli osa N.W.A.-ryhmää.
Albumi nosti Yhdysvaltojen länsirannikon hip hopin myyntilistojen kärkeen. The Chronic on yksi länsirannikolle ominaisen hip hop -tyylin, G-funkin kulmakivistä. G-funk hallitsi kaupallista hip hopia useita vuosia The Chronicin julkaisun jälkeen. The Chronic myös esitteli yleisölle artistit kuten Snoop Doggy Dogg, Warren G ja Nate Dogg, jotka kaikki loivat myöhemmin menestyksekkäät soolourat.
Yleisesti The Chronicia pidetään yhtenä tärkeimmistä hip hop -albumeista ja sen vaikutus varsinkin länsirannikon hip hopiin oli valtaisa. Albumi on myös yksi harvoista, jolle hip hop -lehti "The Source" on antanut arvosanaksi täydet viisi mikrofonia. Kaupallisesti The Chronic oli myös menestys, myyden Yhdysvalloissa triplaplatinaa.
Albumin nimellä viitataan kannabikseen.
Singleinä albumilta julkaistiin "Fuck Wit Dre Day (And Everybody's Celebratin')", "Nuthin' But a "G" Thang" ja "Let Me Ride", joista kaikista on tehty myös musiikkivideo.
Albumilta julkaistiin seuraavat singlet:
Kuivasjärvi (täsmennyssivu)
Kuivasjärvi on usean paikan tai vesialueen nimi:
2001 (albumi)
2001 (usein myös The Chronic: 2001) on Dr. Dren toinen "virallinen" sooloalbumi, joka julkaistiin 16. marraskuuta 1999. Albumi sai medialta innostuneen vastaanoton ja varsinkin levyn tuotantoa kiiteltiin. Tunnusomaista albumille on vierailijoiden suuri määrä. "2001" oli myös kaupallinen menestys, se myi Yhdysvalloissa kuusinkertaista platinaa. Levyä seurannut Up in Smoke -kiertue oli myös valtava menestys, kiertueella olivat mukana muun muassa Eminem, Snoop Dogg, Ice Cube ja Xzibit.
Hip hop -lehti "The Source" antoi "2001" -albumille arvosanaksi täydet viisi mikrofonia, jota on yleisesti pidetty merkkinä varsinaisesta klassikkolevystä.
Prinssi Kaspian
Prinssi Kaspian () on C. S. Lewisin kirjoittaman Narnia-kirjasarjan ilmestymisjärjestyksessä toinen kirja, joka ilmestyi vuonna 1951. Se julkaistiin suomeksi 1961 Kyllikki Hämäläisen suomentamana. Kirjan kustansi Otava.
Lewis ehdotti kirjan nimeksi ensin ”Narniaan houkutellut” ja toinen ehdotus oli ”Narnian torni”. Kustantaja hylkäsi molemmat ehdotukset, ja kirjan nimeksi tuli ”Prinssi Kaspian” alaotsikolla ”Paluu Narniaan”. Alaotsikko on yleensä jätetty huomiotta.
"Prinssi Kaspian" alkaa täsmälleen samoilla sanoilla kuin "Velho ja leijona": ”Oli kerran neljä lasta, joiden nimet olivat Peter, Susan, Edmund ja Lucy.” Lapset istuvat rautatieasemalla, kun Kaspian kutsuu heidät Susanin taikatorvella Narniaan. Narniassa he huomaavat, että heidän edellisestä vierailustaan on Narnian ajassa kulunut yli tuhat vuotta. Narniassa ovat vallassa muualta saapuneet ihmiset, ja melkein kaikki eli faunit, puunhenget, kääpiöt, kentaurit, satyyrit ja puhuvat eläimet on joko tapettu tai ajettu pakoon, eikä moni ihminen edes usko niiden olemassaoloon. Nuori prinssi Kaspian aikoo kuitenkin syöstä vallasta ilkeän setänsä Mirazin ja päästää Narnian alkuperäiset asukkaat valtaan. Lapset ryhtyvät auttamaan Kaspiania. Aslan palaa Narniaan. Peter haastaa Mirazin kaksintaisteluun, jotta he voittaisivat sodan. Sopespian ja Glozelle toteavat että Miraz on liian vanha kaksinkamppailuun nuoruudessaan kukoistavan soturin kanssa. Miraz raivostuu. Lordi Sopespianin ja Glozellen yllytyksen (jonka tarkoituksena on saada Miraz hyväksymään taisteluhaaste) ansiosta Miraz ottaa haasteen vastaan. Mutta tasaväkisen kamppailun jälkeen Miraz kaatuu muttei kuole, ja Sopespian ja Glozelle syyttävät Peteriä maassa makaavan miehen tappamisesta. Glozelle pistää Mirazin miekalla kuoliaaksi tahallaan. Sopespian ja Glozelle saavat telmarilaiset sotaan syytettyään Peteriä Mirazin tappamisesta. Mutta puut heräävät henkiin ja telmarilaiset pakenevat. Berunan silta on poissa, ja telmarilaiset antautuvat. Lopulta lapset taiotaan takaisin Englantiin, ja telmarilaiset pääsevät samaa reittiä oikealle kotiseudulleen, josta he tulivat Telmariin, Tyynenmeren saarelle jossa he asuivat merirosvoina. Jotkut telmarilaiset jäävät mielellään Narniaan. Kaspian Kymmenennestä tulee kuningas.
Celestinus IV
Paavi Celestinus IV ("Goffredo da Castiglione" oli paavina 25. lokakuuta 1241 – 16. marraskuuta 1241. Hänen hallintokautensa oli paaveista kolmanneksi lyhin.
Goffredo da Castiglione syntyi Milanossa. Hänen varhaisista vuosistaan ei tiedetä paljoa. Paavi Gregorius IX nimitti hänet kardinaaliksi syyskuussa 1227. Goffredo da Castiglione oli paavin legaatti Lombardiassa ja Toscanassa 1228–1229. Hänet valittiin paaviksi lokakuussa 1241, mutta hän ehti olla virassaan ainoastaan 17 päivää.
Peltola
Peltola voi tarkoittaa:
Love &amp; Death
Love & Death on metalliyhtye Sentencedin toinen minialbumi. Se julkaistiin Century Media -levy-yhtiön kautta vuonna 1995.
Albumi on laulaja-basisti Taneli Jarvan viimeinen julkaisu Sentencedin kanssa. Se sisältää viisi ennenjulkaisematonta kappaletta, joista yksi on Billy Idol -laina "White Wedding". Albumin kappaleet ovat myös bonusmateriaalina "Amokin" uusintapainoksessa.
Lintula
Lintula voi tarkoittaa:
Mäntylä (täsmennyssivu)
Mäntylä voi tarkoittaa:
Kanadan vaakuna
Kanadan kuninkaallinen vaakuna (, virallisesti "The Arms of Her Majesty in Right of Canada") on Kanadan liittovaltion virallinen vaakuna. Sen vahvisti käyttöön Britannian kuningas Yrjö V 21. marraskuuta vuonna 1921. Vaakuna muistuttaa huomattavasti Britannian vaakunaa.
Vaakunaa on uudistettu vuoden 1921 jälkeen kahdesti. Ensin sitä muokattiin vuonna 1957, jolloin hyväksyttiin komentaja Alan Beddoen uusi versio. Se sisälsi pääministeri sir Robert Laird Bordenin ehdottamat punaiset vaahteranlehdet. Liput piirrettiin siinä yhteydessä uudelleen. Toisen kerran vaakunaa muokattiin vuonna 1994.
Kauppaliitto
Kauppaliitto on Tähtien sota -elokuvissa ja oheismateriaalissa esiintynyt fiktiivinen järjestö.
Kauppaliitto on äärimmäisen monimutkainen järjestö, ja liiton rahtialukset ovat tuttu näky sivistyneiden planeettojen lähellä. Sodassa ja palvelutehtävissä Kauppaliitto ei käytä eläviä olentoja, vaan droideja. Johtajat ovat eläviä, suurin osa neimoidialaisia. Naboon valtauksen jälkeen ja sen häviämisen jälkeen Kauppaliiton johtaja Nute Gunray halusi kostaa kuningatar Padmé Amidalalle, joka oli siihen aikaan senaattori. Niinpä Kauppaliitto liittyi Yhdistyneiden aurinkokuntien konfederaatioon eli separatisteihin
. Separatistit joutuivat antamaan konfederaation sotatoimiin paljon Tasavallan rahaa eli krediittejä. Kauppaliitto voitti ja hävisi, enemmän tai vähemmän, Kloonisodissa. Kauppaliiton loppu oli, että Darth Sidiouksen oppipoika, Darth Vader tuli tappamaan separatistijohtajat ja sammuttamaan droidiarmeijan. Kauppaliitto esiintyy elokuvassa , myöhemmin separatisteihin liittyneenä ja . Droidiarmeija käynnistettiin uudelleen ainakin Mustafar-nimisellä planeetalla ja Star Wars Galaxies -demossa on Station Gammalla -taisteludroideja, mutta itse liiton kohtalo on arvoitus.
Kuivasjärvi (Oulu)
Kuivasjärvi on järvi Oulun kaupungin pohjoisosassa Linnanmaan, Kuivasjärven, Kaijonharjun ja Ritaharjun kaupunginosien alueella. Matalan järven pituus itä-länsisuunnassa on 1,9 kilometriä ja leveimmältä kohdaltaan järvi on 0,8 kilometriä leveä, pinta-alan ollessa 82 hehtaaria. Järven pinnan korkeus on 12 metriä merenpinnan yläpuolella, ja järvialtaan keskisyvyys on 1,45 metriä. Kuivasjärvi on tärkeä lintuvesi.
Kuivasjärvi kuuluu Kuivasojan valuma-alueeseen. Kuivasjärven valuma-alueen kokonaispinta-ala on noin 28,1 neliökilometriä. Järven eteläpuolella sijaitseva Pyykösjärvi laskee Kaijonlahteen Laholaisojaa pitkin. Laholaisojan lisäksi järveen laskee myös Ahvenoja, joka on kuivatettujen Ison Ahvenjärven ja Pienen Ahvenjärven laskuoja. Muut laskuvedet tulevat pääasiassa kuivatusojista. Kuivasjärvi laskee Perämereen Kuivasojan kautta, sen alkupiste on järven läntisimmässä kolkassa.
Järvi jakaantuu suurempaan läntiseen altaaseen sekä pienempään itäiseen altaaseen. Läntinen osa eli varsinainen Kuivasjärvi on matala, ja sen suurin pituus itä-länsisuunnassa on noin 1,4 kilometriä. Järven itäistä allasta, Kaijonlahtea, erottaa nykyisin pääaltaasta maapenkereelle rakennettu kevyen liikenteen väylä. Pengerryksessä on yksi silta-aukko veden virtausta varten.
Kuivasjärven ongelmana ovat viime vuosina olleet rehevöityminen, sen aiheuttama veden alhainen happipitoisuus sekä kalakuolemat. Pääosin soilta peräisin olevan veden happipitoisuutta on pyritty nostamaan keinotekoisin menetelmin 1980-luvulta lähtien. Veden laatu on heikohko, ja järvessä tavataan sinilevää etenkin loppukesästä.
Kuivasjärvi (kylä)
Kuivasjärvi on kylä samannimisen järven pohjoisrannalla Pirkanmaalla Parkanon keskustan pohjoispuolella valtatien 3 varrella ja Tampere–Seinäjoki -oikoradan välittömässä läheisyydessä. Kylä sijaitsee noin 19 kilometriä Parkanon keskustasta pohjoiseen ja noin 11 kilometriä länteen Kihniön keskustaajamasta. Kuivasjärven rautatieasema sijaitsee kylän itäpuolella.
Tony Popović
Anthony (Tony) Popović (s. 4. heinäkuuta 1973 Sydney) on australialainen jalkapalloilija, joka on pelannut muun muassa englantilaisseura Crystal Palacessä. Pelipaikaltaan hän on puolustaja.
Popović aloitti uransa Sydney Unitedissa, jossa hän pelasi vuoteen 1997 saakka. Kaudet 1997–2001 hän pelasi Japanissa J. Leaguessa Sanfrecce Hiroshimassa. Vuonna 2001 hän siirtyi Englantiin Crystal Palaceen.
Popović nousi vuonna 1989 Australian nuorten maajoukkueeseen. Hän oli mukana Barcelonan olympialaisissa 1992 Australian joukkueessa. Hän pelasi ensimmäisen ottelunsa Australian jalkapallomaajoukkueessa vuonna 1995. Hän pelasi 58 maaottelua tehden niissä kahdeksan maalia. Hänet valittiin maajoukkueeseen Saksan MM-kisoihin 2006 mutta hän pääsi MM-kisoissa pelaamaan vain alkulohko-ottelussa Brasiliaa vastaan.
Benedictus XIV
Benedictus XIV (31. maaliskuuta 1675, Bologna – 3. toukokuuta 1758, Rooma), syntymänimeltään Prospero Lorenzo Lambertini, toimi paavina 17. elokuuta 1740 – 3. toukokuuta 1758.
Benedictus syntyi aatelisperheeseen Bolognassa, joka oli siihen aikaan Kirkkovaltion suurin kaupunki. Konklaavi, joka valitsi hänet paaviksi, oli koolla kuusi kuukautta. Benedictuksen on väitetty sanoneen kardinaaleille: "Jos haluatte valita pyhimyksen, valitkaa valtiomies Gotti, jos rehellisen miehen, valitkaa minut". Hänen paaviutensa alkoi suurten vaikeuksien saattelemana. Nämä johtuivat pääasiassa katolisten maiden ja paavinistuimen keskinäisestä kiistelystä siitä, tulisiko oikeus piispojen nimittämiseen kuulua hallituksille vai kirkolle.
Paavina Benedictus toimi erittäin aktiivisesti: Hän muun muassa uudisti pappien koulutusta, kirkon pyhimyskalenteria ja useita paavillisia instituutioita. Ehkä tärkein Benedictus XIV:n uudistus oli lähetystyön lakien voimaansaattaminen kahdella paavin bullalla (käskykirjeellä): "Ex quo singularilla" ja "Omnium solicitudinumilla". Näillä bullilla hän viitoitti lähetystyön käytäntöjä käyttäen ilmaisua "alkukantaisten kulttuurien epäkristilliset ajatukset ja käytännöt". Aiheena oli varsinkin Kiinassa käyty pitkällinen riittikiista, jossa oli kysymys siitä, saivatko kristityt osallistuia perinteisiin kiinalaisiin seremonioihin.
Vuonna 1750 Benedictus XIV julisti Colosseumin pyhäksi paikaksi siellä vuodatetun kirstittyjen marttyyrien vuoksi. Pyhäksi julistaminen lopetti Colosseumin ryöstelyn ja sitä ryhdyttiin suojelemaan.
Benedictus XIV aloitti, yhdessä kardinaali Domenico Silvio Passionein kanssa, Vatikaanin kirjaston luetteloinnin ja laajensi sitä ostamalla 3300 käsikirjoituksen kokoelman. Vuonna 1757 hän uskoi Libyan Pyhän Donatuksen jäännökset fransiskaaneille Vila do Conden kylään, Portugaliin.
Kuivasjärven rautatieasema
Kuivasjärven rautatieasema () on Suomen rataverkon liikennepaikka rataosalla Parkanon kaupungissa keskustasta noin 18 kilometriä pohjoiseen, Kuivasjärven kylän itäpuolella. Liikennepaikan etäisyys Helsingin rautatieasemalta on 276,3 kilometriä. Liikennepaikalla ei ole henkilöliikennettä, ja sitä käytetään junien kohtaamisiin.
Liikennepaikan ratapiha muodostuu kahdesta kohtausraiteesta, yksi pääraiteen molemmin puolin. Lisäksi ratapihan itäreunalla on lyhyt kuormausraide. Sivuraiteilla suurin sallittu nopeus on pitkien vaihteiden vuoksi 80 km/h.
Varsinaista asemarakennusta ei ole, ainoastaan laitetila ratapihan pohjoispäässä. Liikenteenohjaustoiminnot hoidetaan kaukokäytöllä Tampereen asemalta käsin.